Са 15 година, Алсу је упознала свог будућег менаџера Валерија Белотсерковскија. Импресионирала га је својим извођењем песме "I Will Always Love You". Сарадњу су започели наредни дан. Свој деби албум "Alsou" издала је 16. септембра 1999. Стекао је велику популарност у Русији, а са њега су се издвојила три сингла: "Zimniy Son"(Зимски сан), "Vesna"(Пролеће) и "Inogda"(Понекад). Потписала је уговор са издавачком кућом Universal Music Russia. Свој први сингл на енглеском "Solo" издала је 2000. и с њиме је представљала Русију на Песми Евровизије 2000., где је освојила 2. место. Након успеха на Евровизији, започиње велику турнеју широм Русије. Свој 17. рођендан прославила је наступајући у својој родној Бугуљми, где је 86 000 од њих укупно 120 000 дошло на главни градски трг да би је гледали.